hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Óvodai beiratkozás | Nyírkarász Önkormányzatának weboldala
A nemzeti köznevelésről szóló 2011. évi CXC. törvény 8.§ (2) bekezdése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő – tárgyév május 25. napjáig benyújtott – kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a felmentést engedélyező szerv felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.
Az óvodába elektronikus úton is be lehet iratkozni. Ebben az esetben a beiratkozáshoz szükséges iratok bemutatására az első óvodai nevelési napon kerül sor.
A beiratkozás időpontja: 2021.május 5. (szerda) 08.00 órától 16.00 óráig
május 6. (csütörtök) 08.00 órától 16.00 óráig
Az óvodai beiratkozás helye: Nyírkarászi Óvoda  4544 Nyírkarász, Fő út 67.
A beiratkozáshoz szükséges :
A gyermek születési anyakönyvi kivonata
A gyermek TAJ kártyája
A szülő (gondviselő) személyi azonosító és lakcímet igazoló hatósági igazolványa
Amennyiben a gyermek halmozottan hátrányos helyzetű, akkor az igazoló dokumentum
A gyermek esetleges betegségeit igazoló dokumentumok, szakértői vélemény
Az intézménybe a 3. életévét betöltött gyermek vehető fel, továbbá felvehető az a gyermek is, aki 3. életévét a felvételtől számított hat hónapon belül betölti és felvételét az óvodai férőhelyek száma lehetővé teszi.
A gyermek felvételéről a jelentkezés utolsó határnapját követően 30 napon belül hoz döntést az intézmény vezetője.
Nyírkarász, 2021. április 05.
Vendéglátóhely üzlettípus bejelentése »